CELEX: 62011TN0642
Language: et
Date: 2011-12-08 00:00:00
Title: Kohtuasi T-642/11 P: Harald Mische 8. detsembril 2011 esitatud apellatsioonkaebus Avaliku Teenistuse Kohtu 29. septembri 2011 . aasta otsuse peale kohtuasjas F-93/05: Mische versus parlament

18.2.2012   
            
            
               ET
            
            
               Euroopa Liidu Teataja
            
            
               C 49/30
            
         Harald Mische 8. detsembril 2011 esitatud apellatsioonkaebus Avaliku Teenistuse Kohtu 29. septembri 2011. aasta otsuse peale kohtuasjas F-93/05: Mische versus parlament
   (Kohtuasi T-642/11 P)
   2012/C 49/55
   Kohtumenetluse keel: inglise
   
      Pooled
   
   
      Apellatsioonkaebuse esitaja: Harald Mische (Brüssel, Belgia) (esindajad: advokaadid R. Holland, J. Mische ja M. Velardo)
   
      Teised menetluspooled: Euroopa Parlament ja Euroopa Liidu Nõukogu
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu 29. septembri 2011. aasta otsus kohtuasjas F-93/05: Mische vs. parlament ning Euroopa Kohtule esitatud tõendite põhjal võimalikus ulatuses teha uus otsus, ja
            
         
               —
            
            
               tühistada parlamendi 11. novembri 2004. aasta otsus hageja palgaastet kindlaks määravas osas;
            
         
               —
            
            
               mõista parlamendilt välja hüvitis mis tahes kahju eest (seal hulgas hüvitis kahju eest tema karjäärile, seaduslik ja regulaarne töötasu, hüvitus mittevaralise kahju eest, intressid jne);
            
         
               —
            
            
               mõista kohtukulud käesolevas menetluses ja Avaliku Teenistuse Kohtus välja parlamendilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et Avaliku Teenistuse Kohus tegi vea, kui kuulutas hagi vastuvõetamatuks tähtaja ületamise tõttu.
            
         
               2.
            
            
               Teine väide, et Avaliku Teenistuse Kohus tegi vea, kui ta järeldas, et hagi on vastuvõetamatu, kuna sellel poleks hagejale mingit kasu, ning seega puudub tal huvi hagi esitada.
            
         
               3.
            
            
               Kolmas väide, et Avaliku Teenistuse Kohus tegi vea, kui ta jättis käsitlemata hageja teeneid puudutavad väited, eelkõige Euroopa Liidu Põhiõiguste Harta artikli 41 lõike 3 ja personalieeskirjade (1) artikli 5 lõike 5 rikkumise osas.
            
         
      (1)  Nõukogu 22. märtsi 2004. aasta määrus (EÜ, Euratom) nr 723/2004, millega muudetakse Euroopa ühenduste ametnike personalieeskirju ja Euroopa ühenduste muude teenistujate teenistustingimusi (ELT 2004 L 124, lk 1; ELT eriväljaanne 01/02, lk 130).